> ###### Επεξεργαστής πινελιάς

> Αφού επιλέξετε μια πινελιά, μπορείτε με ένα δεύτερο κλικ να ανοίξετε τον Επεξεργαστή πινελιάς.

> Tο μενού "σχήμα πινελιάς" σας επιτρέπει να επιλέξετε σχήμα πινελιάς (κυκλικό, τετράγωνο, οριζόντιο, κατακόρυφο, με κλίση προς αριστερά ή προς δεξιά).

> Ο μεταβολέας διαμέτρου σας επιτρέπει να ρυθμίσετε τη διάμετρο της πινελιάς, η οποία μπορεί να είναι από 1 έως 30 pixels.

> Ο μεταβολέας εξασθένισης περιγράμματος καθορίζει το ρυθμό εξασθένισης του περιγράμματος της πινελιάς.

> Tο στυλ πινελιάς μπορεί να είναι:

> - Κανονικό: Η πινελιά είναι μονόχρωμη.
> - Περίγραμμα: Προσδιορίζει το περίγραμμα ενός συγκεκριμένου χρώματος.
> - Ουράνιο τόξο: Περιέχει τα χρώματα του ουράνιου τόξου.

> Tο πλαίσιο Προεπισκόπηση πινελιάς εμφανίζει την εκάστοτε μορφή της πινελιάς που επεξεργάζεστε.

> Για να καθορίσετε νέα πινελιά:

> - Επιλέξτε σχήμα πινελιάς.
> - Αλλάξτε τη διάμετρο με το μεταβολέα διαμέτρου.
> - Ρυθμίστε το μεταβολέα εξασθένισης περιγράμματος μόνο αν επιλέξετε το κανονικό στυλ πινελιάς (διαβάστε την επόμενη οδηγία).
> - Επιλέξτε στυλ.
> Όταν επιλέγετε το Περίγραμμα, βλέπετε μια ποικιλία χρωμάτων:

> Επιλέξτε ένα χρώμα για το περίγραμμα της πινελιάς (το προτεινόμενο χρώμα είναι το μαύρο). Το αποτέλεσμα εμφανίζεται στο πλαίσιο Προεπισκόπηση (παρατηρήστε πως το γκρι χρώμα αντικαθίσταται από το τρέχον χρώμα). Με αυτό το χαρακτηριστικό μπορείτε να αλλάξετε οριστικά το χρώμα μιας πινελιάς.

> Όταν επιλέγετε το Ουράνιο τόξο, βλέπετε το εξής:

> Η κάτω σειρά εμφανίζει τα χρώματα της τρέχουσας πινελιάς. Ο αριθμός των χρωμάτων μπορεί να είναι 3, 5, ή 7, ανάλογα με τη διάμετρο της πινελιάς. Παρατηρήστε πως το κέντρο του ουράνιου τόξου περιέχει το τρέχον χρώμα, το οποίο αντιπροσωπεύεται στο πλαίσιο Προεπισκόπηση από το γκρι.

> Για να αλλάξετε τα χρώματα του ουράνιου τόξου:
> 1. Στην κάτω σειρά, κάντε κλικ στο χρώμα που θέλετε να αλλάξετε. Το επιλεγμένο χρώμα περιβάλλεται από ένα λευκό πλαίσιο.
> 2. Στην επάνω σειρά, κάντε κλικ στην παλέτα χρωμάτων για να αλλάξετε το επιλεγμένο χρώμα. Στο πλαίσιο Προεπισκόπηση, εμφανίζεται το ουράνιο τόξο με το νέο χρώμα.
> 3. Αν θέλετε να αλλάξετε και άλλο χρώμα, ακολουθήστε τα βήματα 1 και 2.
> Με την επιλογή Μοτίβα, βλέπετε μια σειρά από διάφορα σχέδια:

> Επιλέξτε ένα μοτίβο για την πινελιά. Θα δείτε το αποτέλεσμα στο πλαίσιο προεπισκόπησης. Παρατηρήστε πως το μοτίβο δεν επηρεάζεται από το τρέχον χρώμα.

> Κάντε κλικ στο OK για να ορίσετε τη νέα πινελιά. Η πινελιά αποθηκεύεται μαζί με την εργασία. Όταν ανοίγετε άλλη εργασία, το νέο σχήμα πινελιάς δεν είναι πλέον διαθέσιμο.

> Σημείωση: Έχετε τη δυνατότητα να αντιγράψετε ένα σχήμα πινελιάς από μια εργασία σε κάποια άλλη. Κάντε δεξί κλικ στο σχήμα πινελιάς και επιλέξτε Αντιγραφή. Πηγαίνετε στην άλλη εργασία και κάντε δεξί κλικ σε ένα "κενό" σχήμα πινελιάς στην καρτέλα Γραφικά. Επιλέξτε Επικόλληση.