> ###### Διαφανές πλαίσιο κειμένου και άλλες αλλαγές

> Μπορείτε να κάνετε ένα πλαίσιο κειμένου διαφανές, έτσι ώστε να φαίνονται τα γραφικά φόντου που βρίσκονται από πίσω. Ο πιο γρήγορος τρόπος για να γίνει αυτό είναι να κάνετε δεξί κλικ στο πλαίσιο κειμένου και να επιλέξετε Διαφανές από το μενού συντόμευσης. Για να έχετε τη δυνατότητα χρήσης αυτής της επιλογής, πρέπει να υπάρχει κείμενο μέσα στο πλαίσιο κειμένου.

> Αφού γίνει το πλαίσιο κειμένου διαφανές, μπορείτε να το σύρετε για να το μετακινήσετε, αλλά δεν μπορείτε να πληκτρολογήσετε ή να επεξεργαστείτε κείμενο. Για να επαναφέρετε το πλαίσιο κειμένου στην αρχική του μορφή και να επεξεργαστείτε το κείμενο, κάντε δεξί κλικ και επιλέξτε Αδιαφανές.

> Τα πλαίσια κειμένου διαθέτουν πλαίσια διαλόγου τα οποία μπορείτε να χρησιμοποιήσετε προκειμένου να τροποποιήσετε τις ιδιότητές τους. Για να ανοίξετε το πλαίσιο διαλόγου ενός πλαισίου κειμένου, κάντε δεξί κλικ στο πλαίσιο κειμένου και επιλέξτε Επεξεργασία.

> - Μπορείτε να αλλάξετε το όνομα του πλαισίου κειμένου.
> - Ακυρώστε την επιλογή Εμφάνιση ονόματος για να γίνει αόρατο το όνομα του πλαισίου κειμένου στη σελίδα.
> - Επιλέξτε Διαφανές για να γίνει το πλαίσιο κειμένου διαφανές. Ακυρώστε την επιλογή Διαφανές για να γίνει το φόντο αδιαφανές.
> - Ακυρώστε την επιλογή Ορατό για να γίνει το πλαίσιο κειμένου αόρατο. Για να γίνει ξανά ένα πλαίσιο κειμένου ορατό:
> - Στην καρτέλα Εργασία, κάντε δεξί κλικ στο όνομα του πλαισίου κειμένου και επιλέξτε Εμφάνιση (επιλέξτε Απόκρυψη για να αποκρύψετε το πλαίσιο κειμένου).

> Αν το πλαίσιο κειμένου περιέχει επιπλέον κείμενο που δεν φαίνεται, εμφανίζεται αυτόματα μια γραμμή κύλισης.

> ΑπόκρυψηΚειμένου, αδιαφανές, ΕμφάνισηΚειμένου, διαφανές.