> ###### Εισαγωγή σχήματος

> Μπορείτε να εισαγάγετε σχήματα από αρχεία σχημάτων (.SHP) ή από κάποια εργασία του MicroWorlds με την επιλογή Εισαγωγή σχήματος.

> Επιλέξτε Εισαγωγή από το μενού Αρχείο και στη συνέχεια επιλέξτε Σχήμα από το υπομενού. Υπάρχουν πολλά αρχεία σχημάτων από τα οποία μπορείτε να κάνετε τις επιλογές σας. Μπορείτε επίσης να εισαγάγετε ένα σχήμα από κάποια εργασία του MicroWorlds. Η εισαγωγή σχημάτων σας επιτρέπει:

> - να προσθέτετε σχήματα στην εργασία σας.
> - να αντικαθιστάτε τα υπάρχοντα σχήματα.

> Tο Αρχείο σχημάτων εμφανίζεται στην αριστερή πλευρά ενώ τα σχήματα της Τρέχουσας εργασίας απεικονίζονται στη δεξιά πλευρά. Για να αντιγράψετε ένα σχήμα στην Τρέχουσα εργασία:

> - Επιλέξτε το σχήμα από το Αρχείο σχημάτων.
> - Επιλέξτε ένα σχήμα από το Τρέχον αρχείο. Επιλέξτε ένα "κενό" σχήμα, αν δεν θέλετε να αντικαταστήσετε κάποιο άλλο σχήμα.
> - Κάντε κλικ στο βέλος για να μεταφέρετε το σχήμα.

> Για να μεταφέρετε ένα σύνολο σχημάτων:

> - Κάντε Shift-κλικ ή Ctrl-κλικ για να επιλέξετε σχήματα από το Αρχείο σχημάτων στα αριστερά.
> - Κάντε Ctrl-κλικ για να επιλέξετε τον ίδιο αριθμό κενών σχημάτων από την Τρέχουσα εργασία.
> - Κάντε κλικ στο βέλος. Tα σχήματα που έχουν επιλεγεί στην Τρέχουσα εργασία θα αντικατασταθούν από τα σχήματα που έχουν επιλεγεί στο Αρχείο.

> Κατά τη μεταφορά ενός συνόλου σχημάτων, μπορείτε επίσης να επιλέξετε τη θέση του σχήματος στην Τρέχουσα εργασία. Βεβαιωθείτε πως ο αριθμός των διαθέσιμων διαδοχικών σχημάτων στην Τρέχουσα εργασία είναι ίδιος με τον αριθμό των σχημάτων που θέλετε να μεταφέρετε. Σε αυτή τη θέση, τα σχήματα της Τρέχουσας εργασίας θα αντικατασταθούν από τα σχήματα που έχετε επιλέξει στο Αρχείο.

> Μια άλλη μέθοδος εισαγωγής σχημάτων συνίσταται στη χρήση του Προχείρου των Windows.

> 1. Αντιγράψτε ορισμένα από τα γραφικά μιας εφαρμογής.
> 2. Πηγαίνετε στο MicroWorlds.
> 3. Κάντε κλικ στην ετικέτα της καρτέλας Γραφικά.
> 4. Κάντε κλικ στο κενό σχήμα όπου θέλετε να αντιγράψετε τα γραφικά.
> 5. Κάντε δεξί κλικ στο σχήμα αυτό και επιλέξτε Επικόλληση.

> Επίσης, μπορείτε να χρησιμοποιήσετε τη λειτουργία "μεταφορά και απόθεση" προκειμένου να εισαγάγετε σχήματα κατευθείαν μέσα στην αντίστοιχη επιφάνεια της καρτέλας Γραφικά.

> ΦόρτωσεΣχήμα