> ###### Η εντολή πρόσεξε

> Με την εντολή πρόσεξε μπορείτε να εκτελέσετε μια οδηγία που πιθανώς να μη λειτουργήσει σωστά. Αν η οδηγία αποτύχει, η διαδικασία δεν θα σταματήσει. Καλό θα ήταν να χρησιμοποιείτε την εντολή πρόσεξε με μεγάλη προσοχή. Πριν εισαγάγετε μια οδηγία πρόσεξε, πρέπει να εντοπίσετε και να διορθώσετε τυχόν λάθη του προγράμματός σας, αφού τα λάθη δεν εμφανίζονται μετά την εισαγωγή της οδηγίας πρόσεξε.

> Η εντολή πρόσεξε έχει δύο εισόδους: και οι δύο μπορεί να είναι λέξεις ή λίστες. Η εντολή πρόσεξε εκτελεί κάθε είσοδο ως οδηγία. Αν η πρώτη οδηγία περιέχει κάποιο λάθος, η εντολή πρόσεξε εκτελεί τη δεύτερη οδηγία και καθορίζει ένα ΜήνυμαΛάθους για το σφάλμα που συνέβει. Αν δεν υπάρχει λάθος στην πρώτη είσοδο, η δεύτερη είσοδος αγνοείται

> Στο ακόλουθο παράδειγμα, η εντολή πρόσεξε εκτελεί το κείμενο ενός πλαισίου κειμένου. Το κείμενο είναι μια οδηγία της Logo. Αφού πρόκειται για μια αλληλεπιδραστική εργασία που εκτελείται από το Web Player, δεν υπάρχει Κέντρο εντολών. Αυτό σημαίνει πως αν υπάρχει κάποιο λάθος στην οδηγία, δεν υπάρχει χώρος για να εμφανιστεί. Στη θέση της θα εκτελούνταν η δεύτερη οδηγία που εμφανίζει το λάθος σε ένα πλαίσιο ανακοίνωση. Η αρχή είναι μια διαδικασία που εκτελείται από ένα κουμπί:

> `για αρχή
> πρόσεξε [εκτέλεσε κείμενο1] [ανακοίνωση ΜήνημαΛάθους]
> τέλος`

> Μια άλλη περίπτωση στην οποία μπορείτε να χρησιμοποιήσετε την εντολή πρόσεξε είναι η εξής: σε ένα παιχνίδι περιπέτειας, εμφανίζεται ένα πλαίσιο ερώτησης και ρωτά τον παίκτη πού θέλει να πάει. Η απάντηση του παίκτη χρησιμοποιείται ως είσοδος στο ΠάρεΣελίδα.

> `για επόμενο
> ερώτηση [Χωλ ή υπόγειο... Πού θέλεις να πας?]
> ΠάρεΣελίδα απάντηση
> τέλος`

> Αν ο παίκτης κάνει κάποιο ορθογραφικό λάθος ή πληκτρολογήσει μια λέξη που δεν είναι ανάμεσα στις επιλογές, η διαδικασία θα σταματήσει και το MicroWorlds θα εμφανίσει ένα μήνυμα λάθους. Στο παράδειγμα αυτό, ο παίκτης προσθέτει ένα επιπλέον "ς" στο Χωλ:

> `Χωλς`
> `το ΠάρεΣελίδα δεν δέχεται το Χωλς στην είσοδο`

> Η οδηγία στο επόμενο που πιθανώς να αποτύχει είναι η οδηγία ΠάρεΣελίδα απάντηση. Επομένως, η πρώτη είσοδος στο πρόσεξε είναι σε αυτή την περίπτωση το [ΠάρεΣελίδα απάντηση]. Η δεύτερη είσοδος είναι ένα μήνυμα ανακοίνωσης.

> `για επόμενο
> ερώτηση [Χωλ ή υπόγειο... Πού θέλεις να πας?]
> πρόσεξε [ΠάρεΣελίδα απάντηση στοπ]
> [ανακοίνωση [Δεν υπάρχει τέτοιος χώρος.]]
> επόμενο
> τέλος`