> ###### Επικοινωνία του MicroWorlds με το Microsoft Excel

> Υπάρχουν τέσσερεις πρωτογενείς διαδικασίες οι οποίες σας δίνουν τη δυνατότητα να επικοινωνήσετε με το Excel, αν αυτό είναι εγκατεστημένο στον υπολογιστή σας: ΆνοιξεΦύλλοΕργασίας, ΚλείσεΦύλλοΕργασίας, ΘέσεΚελί, ΠάρεΚελί.

> Η πρωτογενής διαδικασία ΆνοιξεΦύλλοΕργασίας ανοίγει ένα νέο φύλλο εργασίας, ή ένα φύλλο εργασίας που έχει ήδη δημιουργηθεί με το Excel. Δέχεται δύο εισόδους: η πρώτη είναι το όνομα του αρχείου και η δεύτερη είναι το όνομα του φύλλου εργασίας.

> `ΆνοιξεΦύλλοΕργασίας "ΗΕργασίαΜου "φύλλο1` | Ανοίγει ένα νέο φύλλο εργασίας με το όνομα ΗΕργασίαΜου στο Φύλλο1.
> `ΆνοιξεΦύλλοΕργασίας "πιθανότητες "φύλλο2` | Ανοίγει ένα υπάρχον φύλλο εργασίας στο Φύλλο2.

> Αφού ανοίξετε το φύλλο εργασίας, μπορείτε να το χρησιμοποιήσετε για προσθήκη ή παρουσίαση δεδομένων. Η εντολή ΘέσεΚελί δέχεται τρεις εισόδους: γραμμή, στήλη και τιμή. Ο μεταβιβαστής ΠάρεΚελί δέχεται δύο εισόδους: γραμμή και στήλη.

> `ΘέσεΚελί 1 1 2` | Τοποθετεί τον αριθμό 2 στο πρώτο κελί της πρώτης γραμμής.
> `ΘέσεΚελί 1 2 4` | Τοποθετεί τον αριθμό 4 στο δεύτερο κελί της πρώτης γραμμής.
> `ΠάρεΚελί 1 1` | Επιστρέφει την τιμή του πρώτου κελιού της πρώτης γραμμής.
> `2` |
> `ΘέσεΚελί 1 2 []` | Αφαιρεί την τιμή του δεύτερου κελιού της πρώτης γραμμής.

> Σημείωση: Το MicroWorlds θα εμφανίσει ένα μήνυμα λάθους, αν κάνετε κλικ κατευθείαν στο Excel προκειμένου να προσθέσετε δεδομένα, ενώ χρησιμοποιείτε τις πρωτογενείς διαδικασίες του MicroWorlds για να επικοινωνήσετε με το Excel.

> Έχετε επίσης τη δυνατότητα να αλλάξετε ή να προσθέσετε τιμές σε περισσότερα από ένα φύλλα εργασίας με τις εντολές ΆνοιξεΦύλλοΕργασίας και ΚλείσεΦύλλοΕργασίας. Ουσιαστικά, μπορείτε να μεταβιβάσετε πληροφορίες από ένα φύλλο εργασίας σε κάποιο άλλο.

> `ΆνοιξεΦύλλοΕργασίας "πιθανότητες "φύλλο2` | Ανοίγει το φύλλο εργασίας πιθανότητες στο Φύλλο2.
> `ΘέσεΚελί 1 2 4` | Ρυθμίζει το κελί της γραμμής 1 και της στήλης 2 στο 4.
> `κάνε :ΗΤιμήΜου ΠάρεΚελί 1 2` | Ονομάζει την τιμή του κελιού 1 (γραμμή) 2 (στήλη) ΗΤιμήΜου.
> `ΚλείσεΦύλλοΕργασίας` | Κλείνει και αποθηκεύει το τρέχον φύλλο εργασίας, πιθανότητες.
> `ΆνοιξεΦύλλοΕργασίας "Βροχοπτώσεις "φύλλο1` | Ανοίγει το φύλλο εργασίας Βροχοπτώσεις.
> `ΘέσεΚελί 2 3 :ΗΤιμήΜου` | Εισάγει το ΗΤιμήΜου στο κελί 2 (γραμμή) 3 (στήλη).
> `ΚλείσεΦύλλοΕργασίας` | Κλείνει το φύλλο εργασίας Βροχοπτώσεις.

> Σημείωση: Η εντολή ΚλείσεΦύλλοΕργασίας κλείνει και αποθηκεύει το φύλλο εργασίας στην ίδια θέση με την εργασία του MicroWorlds, εκτός αν έχετε ανοίξει το φύλλο εργασίας με μια διαδρομή ονόματος. Στην περίπτωση αυτή, η εντολή ΚλείσεΦύλλοΕργασίας κλείνει το φύλλο εργασίας στην αρχική του θέση.

> Κατά τη συγκέντρωση δεδομένων με το MicroWorlds, μπορείτε να χρησιμοποιήσετε το Excel προκειμένου να εμφανίσετε τα δεδομένα σε φύλλο εργασίας και γράφημα. Καθώς το MicroWorlds συγκεντρώνει τα δεδομένα, μπορείτε να παρακολουθήσετε τη δημιουργία του γραφήματός τους με το Excel. Διαβάστε το κεφάλαιο Ο πιο καλός ο μαθητής στο Excel, στο εγχειρίδιο του MicroWorlds: Μικρές χρήσιμες συμβουλές.