> ###### Διαχείριση διεργασιών: Διακοπή διεργασιών

> Μπορείτε να διακόψετε τις διεργασίες που έχουν ξεκινήσει μέσω κάποιου κουμπιού ή κάποιας χελώνας, με κάποια από τις ακόλουθες ενέργειες:

> - Αν η οδηγία εκτελείται ακόμη, κάντε ξανά κλικ στο κουμπί ή τη χελώνα.
> - Κάντε κλικ στο κουμπί Διακοπή όλων.
> - Πατήστε Ctrl+Break.
> - Κάντε δεξί κλικ σε κάθε μία διεργασία στην καρτέλα Διεργασίες και επιλέξτε Διακοπή.
> - Επιλέξτε Διακοπή όλων από το μενού Επεξεργασία.

> Υπάρχουν τέσσερεις πρωτογενείς διαδικασίες οι οποίες σας δίνουν τη δυνατότητα διακοπής των διεργασιών μέσα από κάποιο πρόγραμμα:

> ΜηΕνεργό
> ακύρωση
> ΣταμάτησέΜε
> θέσε

> Στο παράδειγμα προγραμματισμού της σχεδίασης λουλουδιών, που είδαμε στην ενότητα Χελώνες και η εντολή ενεργό, για να σταματήσετε τις διεργασίες των χελωνών, πληκτρολογήστε:

> `όλες [ΜηΕνεργό]`

> Με το ΜηΕνεργό συμβαίνει ακριβώς το ίδιο με αυτό που γίνεται όταν κάνετε ξανά κλικ στη χελώνα για να τη σταματήσετε. Επομένως, το ΜηΕνεργό σταματά μόνο τις διεργασίες που έχουν εκκινηθεί από χελώνες.

> Η ακύρωση είναι πιο διακριτική. Κατ' αρχήν, ας δούμε τις διεργασίες που έχουν εκκινηθεί από τις οδηγίες εκκίνηση, συνεχώς και όταν. Η είσοδος στην ακύρωση πρέπει να είναι η ακριβής οδηγία που έχει δοθεί στην είσοδό τους (στην περίπτωση του όταν, στην πρώτη είσοδο). Για να κατανοήσετε τον τρόπο λειτουργίας της ακύρωση, δείτε την πιο απλή περίπτωση:

> - Δημιουργήστε μια χελώνα.
> - Πληκτρολογήστε το εξής στο Κέντρο εντολών:
>   `συνεχώς [μπροστά 1]`
> - Αφήστε για λίγο τη χελώνα να εκτελέσει την οδηγία. Έπειτα, πληκτρολογήστε:
>   `ακύρωση [μπροστά 1]`

> Η χελώνα σταματά.

> Κατά τη διάρκεια εκτέλεσης της διεργασίας, μπορείτε να δείτε στην καρτέλα Διεργασίες ποιες διεργασίες πρέπει να ακυρώσετε.

> Όπως είδατε πιο πάνω, η εκκίνηση της διεργασίας με το όταν είναι λιγότερο εμφανής, επειδή η διεργασία όταν συνεχίζει να εκτελείται μέχρι να ακυρωθεί ρητώς. Για παράδειγμα, πληκτρολογήστε:

> `συνεχώς [μπ 1]
> όταν [ΣυντΨ > 100][πίσω 100]`

> Για να ακυρώσετε τη διεργασία που έχει εκκινηθεί με το όταν, πληκτρολογήστε:

> `ακύρωση [ΣυντΨ > 100]`

> Όταν μια διεργασία εκκινείται μέσω μιας χελώνας ή ενός κουμπιού και με τη ρύθμιση Μία φορά ή Πολλές φορές, μπορείτε επίσης να χρησιμοποιήσετε την ακύρωση για να τη σταματήσετε. Για παράδειγμα:

> - Δημιουργήστε ένα κουμπί και πληκτρολογήστε την οδηγία μπροστά 1.
> - Επιλέξτε τη ρύθμιση Πολλές φορές.
> - Κάντε κλικ στο κουμπί. Τώρα, η χελώνα πρέπει να μετακινείται προς τα εμπρός.
> - Πληκτρολογήστε:
>   `ακύρωση [μπροστά 1]`

> Στα παραπάνω παραδείγματα με την ακύρωση, παρατηρήστε πως η είσοδος στο ακύρωση είναι η οδηγία της διεργασίας και όχι το όνομα της διεργασίας. Το όνομα της διεργασίας είναι ένας αυθαίρετος αριθμός, ενώ η οδηγία είναι μια ευδιάκριτη φράση.

> Ας δούμε τώρα ένα πιο σύνθετο παράδειγμα, το οποίο περιλαμβάνει μια οικογένεια διεργασιών. Στην ενότητα Κουμπιά και οικογένειες διεργασιών ορίσαμε τη διαδικασία Πέταγμα, η οποία εκκινείται από ένα κουμπί και στη συνέχεια εκκινεί δύο ξεχωριστές υποδιεργασίες:

> `για Πέταγμα
> συνεχώς [ΘέσεΣχήμα "πουλί1 ΘέσεΣχήμα "πουλί2]
> συνεχώς [μπροστά 1]
> τέλος`

> Κάντε κλικ στο Πέταγμα για να ξεκινήσετε τις διεργασίες. Μπορείτε να σταματήσετε κάθε διεργασία με την ακύρωση:

> `ακύρωση [ΘέσεΣχήμα "πουλί1 ΘέσεΣχήμα "πουλί2]
> ακύρωση [μπροστά 1]`

> (Μπορείτε επίσης να σταματήσετε κάθε διεργασία μεμονωμένα στο δέντρο Διεργασίες, αν κάνετε δεξί κλικ σε μια διεργασία και επιλέξετε Διακοπή.)

> Παρατηρήστε πως, όταν ακυρώνονται όλες οι διεργασίες τέκνα, σταματά και το κουμπί. Δεν υπάρχει λόγος για τη συνέχιση της εκτέλεσης.

> Το ΣταμάτησέΜε σταματά τη διεργασία με την οποία εκτελέστηκε. Για παράδειγμα:

> `συνεχώς [μπροστά 1 αν (απόσταση "χ2) > 100 [ΣταμάτησέΜε]]`

> Μπορείτε επίσης να σταματήσετε ένα κουμπί ή μια χελώνα με την εντολή θέσε. Το

> `θέσε "κουμπί1 "ναι? "ΣΩΣΤΟ`

> ισοδυναμεί με ένα κλικ στο κουμπί για την εκκίνηση των διεργασιών του. Το

> `θέσε "κουμπί1 "ναι? "ΛΑΘΟΣ`

> ισοδυναμεί με ένα κλικ στο κουμπί για τη διακοπή του.

> Μπορείτε επίσης να ορίσετε την οδηγία του κουμπιού με την εντολή θέσε, για παράδειγμα: `θέσε "κουμπί1 "κανόνας [εκκίνηση [πέταγμα]]` Δείτε τις πληροφορίες για την εντολή θέσε.